Page:The poems of Gaius Valerius Catullus - Francis Warre Cornish.djvu/160

 Sicui quid cupido optantique optigit umquam insperanti, hoc est gratum animo proprie. quarc hoc est gratum nobis quoque, carius auro, quod te restituis, Lesbia, mi cupido, restituis cupido atque insperanti, ipsa refers te nobis: o lucem candidiore nota! quis me uno vivit felicior, aut magis hac rem optandam in vita dicere quis poterit

Si, Comini, populi arbitrio tua cana senectus spurcata impuris moribus intereat, non equidem dubito quin primum inimica bonorum lingua exsecta avido sit data volturio, effossos oculos voret atro gutturc corvus, intestina canes, cetera membra lupi

Iucundum, mea vita, mihi proponis amorcm hunc nostrum inter nos perpetuumque fore. di magni, facite ut vcre promittere possit, atque id sincere dicat ct ex animo, ut liceat nobis tota perducere vita aetcmum hoc sanctae foedus amicitiae.